Filips Osiasons
Filips Osiasons (franču: Philippe Hosiasson, krievu: Филипп Гозиас-Германович Гозиасон; dzimis 1898. gada 15. februārī, miris 1978. gada 13. jūlijā) bija Odesā dzimis ebreju izcelsmes franču mākslinieks un mākslas kritiķis. Literāro pseidonīmu Jacques Sabile pieņēmis par godu vectēvam, kurš dzimis Sabilē. Dzimis Odesas tirgotāju ģimenē. Tēvs dzimis Kuldīgā. Vēlāk tēvs darbojās Rīgas tirdzniecības bankas valdē, miris 1931. gadā Rīgā. Filips Osiasons 1919. gadā emigrēja no Krievijas un apmetās Berlīnē. 1924. gadā pārcēlās uz Parīzi. Franču armijas rindās tika ievainots pie Dinkerkas. Kara gados slēpās Dienvidfrancijā.